**Laser** (entinen **Laser Standard** nykyisin **ILCA 7**) on yksityyppinen yhden hengen purjejolla. Sitä on valmistettu yli 200 000 kpl. Laser on suunniteltu kuljetettavaksi auton katolla: sen paino mahdollistaa helpon nostamisen ja masto koostuu kahdesta osasta. Tiukkojen luokkasääntöjen vuoksi kilpailuissa jollat ovat lähes identtisiä, minkä johdosta menestyksekäs purjehdus vaatii hyvää taktiikkaa.

International Laser Class Association (ILCA) määrittelee veneen tekniset tiedot ja kilpailusäännöt. Tavaramerkkikiistan vuoksi veneestä käytetään nykyisin virallisesti nimeä ILCA. ILCA-luokat nimettiin vastaamaan kunkin luokan purjekokoa. Entinen Laser Standard on nykyään ILCA 7, Laser Radial tunnetaan nimellä ILCA 6, ja nuorten Laser 4.7 muuttui ILCA 4 -luokaksi. Nimenmuutoksesta huolimatta veneet ja purjekoot pysyivät ennallaan.

Historia
--------

Laser esiteltiin New Yorkin venenäyttelyssä 1971. Ensimmäiset maailmanmestaruuskilpailut pidettiin vuonna 1974 Bermudalla. Niihin osallistui purjehtijoita 24 eri maasta. Brasilialainen Robert Scheidt ("El Demolidor") on menestyneimpiä Laser-purjehtijoita kahdeksalla maailmanmestaruudellaan ja kahdella olympiakullallaan ja yhdellä olympiahopeallaan. 

Laser Standard sai miesten olympiastatuksen Atlantan olympialaisiin vuonna 1996 ja on ollut siitä lähtien olympialuokkana. Naisten Laser Radial debytoi Pekingin olympialaisissa 2008, jolloin Suomea edusti Tuula Tenkanen. Thomas Johansson on menestyksekkäin suomalaisputjehtija Laser Standard -luokassa kolmella arvokisakullalla.

### Laser olympialaisissa

Atlantan olympialaisista alkaen Laser on ollut miehille ja naisille avoin olympialuokka. Pekingin olympialaisissa miehillä oli oma luokkansa ja naiset kilpailivat ensimmäistä kertaa omassa luokassaan pienempipurjeisella Laser Radialilla.

### Olympiamitalistit

**Avoin luokka (Laser Standard)**

| Kilpailut | Kultaa | Hopeaa | Pronssia |
| --- | --- | --- | --- |
| 1996 Atlanta | Brasilia Robert Scheidt | Yhdistynyt kuningaskunta Ben Ainslie | Norja Peer Moberg |
| 2000 Sydney | Yhdistynyt kuningaskunta Ben Ainslie | Brasilia Robert Scheidt | Australia Michael Blackburn |
| 2004 Ateena | Brasilia Robert Scheidt | Itävalta Andreas Geritzer | Slovenia Vasilij Žbogar |
| 2008 Peking | Yhdistynyt kuningaskunta Paul Goodison | Slovenia Vasilij Žbogar | Italia Diego Romero |
| 2012 Lontoo | Australia Tom Slingsby | Kypros Pávlos Kontídis | Ruotsi Rasmus Myrgren |
| 2016 Rio | Australia Tom Burton | Kroatia Tonči Stipanović | Uusi-Seelanti Sam Meech |
| 2020 Tokio | Australia Matthew Wearn | Kroatia Tonči Stipanović | Hermann Tomasgaard |

### Suomalaiset arvokisamitalistit

**Laser Standard / ILCA 7**

| Kilpailut | Kultaa | Hopeaa | Pronssia |
| --- | --- | --- | --- |
| 1991 EM | Suomi **Thomas Johansson** | Yhdistynyt kuningaskunta Simon Bowes-Cole | Kreikka Nikos Nikoltsoudis |
| 1992 EM | Suomi **Thomas Johansson** | Saksa Stefan Warkalla | Tanska Michael Hestbaek |
| 1993 MM | Suomi **Thomas Johansson** | Brasilia Peter Tanscheit | Brasilia Robert Scheidt |
| 1999 EM | Yhdistynyt kuningaskunta Ben Ainslie | Ruotsi Karl Suneson | Suomi **Roope Suomalainen** |
| 2022 EM | Kypros Pávlos Kontídis | Yhdistynyt kuningaskunta Michael Beckett | Suomi **Kaarle Tapper** |

Versiot
-------

Laser Standard
Alkuperäisen Laser Standardin lisäksi on olemassa samaan runkoon pohjautuvat kevyemmälle purjehtijalle (60–80 kg) sopiva Laser Radial (ILCA 6) ja junioreiden (45–65 kg) Laser 4.7 (ILCA 4). Ne eroavat Standard-versiosta pienemmillä purjeillaan: Radialissa 5,76 m² ja 4.7-versiossa nimensä mukaisesti 4,7 m². 
Olympiapurjehduksessa naiset käyttävät Laser Radialia. Sari Multala ja Tuula Tenkanen ovat kuuluisa suomalaisia Radial-purjehtijoita.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Laser (jolla)**.
* Suomen ILCA-luokkaliitto
* International Laser Class Association (englanniksi)
* Suomen purjehdusmaajoukkue

Olympialippu Purjehdus olympialaisissa

|  |
| --- |
| 1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 |
| **Nykyiset olympialuokat (2020)**  |
| 470 • 49er • Finnjolla • Laser Radial • Laser Standard • Nacra 17 • purjelauta (RS:X) |
| **Entisiä olympialuokkia** |
| 5.5m • 6mR • 7mR • 8mR • 10mR • 12mR • E-jolla • Elliott 6m • Firefly • Flying Dutchman • Louhi • Snowbird • Soling • Star • Swallow • Tempest • Tornado • Yngling |